Dragostea nu are vârstă. Un cuplu, el 100 de ani și ea 102 ani, s-a căsătorit după nouă ani de la prima întâlnire. Foto
- Antonia Hendrik
- 25 mai 2024, 21:56
Un bărbat de 100 de ani și o femeie de 102 ani s-au căsătorit. Proaspeții însurăței s-au întâlnit timp de nouă ani înainte de a decide să-și unească destinele.
Nepoata lui Bernie Littman, Sarah Sicherman, a declarat că familia lor a fost „încântată” să afle că în sfârșit a găsit o tovarășă „cu care să facă activități și să petreacă timpul pe care-l mai are”.
Un bărbat de 100 de ani și o femeie de 102 ani s-au căsătorit
Marjorie Fiterman, în vârstă de 102 ani, și Bernie Littman, în vârstă de 100 de ani, s-au căsătorit duminică, 19 mai, la azilul de bătrâni unde s-au întâlnit pentru prima dată după ce au început o relație în urmă cu aproape un deceniu.
Un bărbat de 100 de ani și o femeie de 102 ani s-au căsătorit. Sursa foto: Sarah Sicherman
Familia cuplului a declarat că s-au cunoscut la o petrecere la azilul de bătrâni și că au avut prima întâlnire întâmplător, în aceeași zi în care s-a născut una dintre strănepoatele lui Littman.
Pastorul care i-a cununat pe cei doi, care a urmărit povestea cuplului de-a lungul anilor, a declarat că, inițial, cuplul nu plănuise să se căsătorească, dar „în cele din urmă” a ajuns în punctul „în care să nu fie doar prieteni apropiați - ci soț și soție - a simțit că este pasul corect de făcut”.
Un bărbat de 100 de ani și o femeie de 102 ani s-au căsătorit. Sursa foto: Sarah Sicherman.
Cei doi ar putea să doboare un nou record mondial Guinness
El a spus că, la ceremonia lor, a optat să lase deoparte sfaturile obișnuite pe care le-ar da cuplurilor despre căsătorie, deoarece ei „au acumulat deja o viață întreagă de înțelepciune și experiență”.
Cuplul, care are o vârstă combinată de 202 ani, ar putea chiar să fi doborât un nou record mondial Guinness. Precedentul record aparținea lui Doreen și George Kirby din Anglia, care dețineau recordul la o vârstă combinată de 194 de ani, când s-au căsătorit pe 13 iunie 2015, scrie foxnews.com.